joelniklaus/EU_Wikipedias huggingface dataset:
Lola Mora

Dolores Candelaria Mora Vega de Hernandéz,  taiteilijanimeltään Lola Mora, (17. marraskuuta 1866 - 7. kesäkuuta 1936) oli argentiinalainen kuvanveistäjä. Mora oli Argentiinan ensimmäinen naispuolinen kuvanveistäjä.

Elämänvaiheita 
Mora vietti lapsuutensa Tucumánissa missä osoitti koulussa taiteellisen lahjakkuutensa. Vuonna 1894 paikallinen hyväntekeväisyysseura halusi juhlistaa maan kansallispäivää, piirsi Mora tilaisuuteen paikallisten merkkihenkilöiden kuvia. Tämä johti siihen, että hän sai 29-vuotiaana  Argentiinan valtion stipendin Roomassa suoritettavia taideopintoja varten.  

Roomassa Mora opiskeli Francesco Michettin ja Costantino Barbellan oppilaana. Hän päätti vaihtaa maalaustaiteen kuvanveistoon ja opiskeli Giulio Monteverdin oppilaana. Opintojen jälkeen hän perusti ateljeensa Roomaan. Hän menestyi työssään ja alkoi saada tilauksia myös Argentiinan hallitukselta.Menestykseen auttoi myös se, että tuolloin naiskuvanveistäjiä pidettiin jotenkin erikoisina ja hienoa tilata heiltä teoksia. 

Mora palasi kotimaahansa vuonna 1900 ja sai heti kaksi merkittävää tilausta. Häneltä tilattiin kotimaakunnan merkkimiehen Juan Bautista Alberdin muistomerkki ja maan lipulle tarkoitettua monumettia. Hän ryhtyi veistämään Nereidin lähdettä joka herätti valmistuttuaan kahdenlaista huomiota.Monet kriitikot ylistivät hänen taiteellista persoonaansa ja työtään sivukaupalla, kun taas monien mielestä hänen työnsä alastomat ihmishahmot olivat liiaan sensuelleja ja suorastaan säädyttömiä. Hänen tuottoisimpina vuosinaan, vuosina 1900- 1910, Mora sai osakseen lähes pelkästään ylistystä. 

1910-luvun jälkeen Moran ura kääntyi laskuun. Osittain se johtui taidemaussa tapahtuneesta muutoksesta, modernismi alkoi tulla esiin. Lisäksi hän oli ollut vanhan hallitsevan elittin suosikki ja esiin nousseet uudet vallanpitäjät eivät pitäneet hänestä. Monet hänen töistään jäivät kesken eikä uusia tilauksia tullut. 

Täytettyään 40-vuotta Mora solmi avioliiton itseään 20 vuotta nuoremman miehen kanssa. Hän patentoi myös keksintöjä, kuten laitteen, jolla voisi heijastaa elokuvia vesihöyryyn ja kaivostekniikkaan.  

Elämänsä viimeiset vuodet Mora eli köyhyydessä. Hänellä oli turvanaan vain pieni eläke, muut rahat hän oli sijoittanut tuottamattomiin liiketoimiin. Hänen kuoltuaan ystävät tuhosivat hänen henkilökohtaisen kirjeenvaihtonsa. Kuolemaa käsiteltiin paljon lehdistössä ja hänelle alettiin rakentaa legendaa maansa taidehistoriassa.

Teoksia

Viitteet

Lisää aiheesta 
 https://web.archive.org/web/20061101162446/http://visitetuc.8m.com/info_adicional/lola_mora.htm
 Argentiinalaiset kuvanveistäjät
 Argentiinalaiset henkilöt
 Vuonna 1866 syntyneet
 Vuonna 1936 kuolleet
Superstock 1000 FIM Cup

Superstock 1000 FIM Cup oli ratamoottoripyöräilyn sarja, jota ajettiin Superbike World Championshipin oheisluokkana vuosina 1999 – 2018.

Aiheesta muualla 
 Superstock 1000 FIM Cupin historiaa
Annabelle Wallis

Annabelle Wallis (s. 5. syyskuuta 1984 Oxford, Englanti) on englantilainen näyttelijä, joka on esiintynyt useissa menestyneissä televisiosarjoissa ja elokuvissa.

Hänet tunnetaan muun muassa rooleistaan Jane Seymourina Showtimen historiallisessa televisiosarjassa The Tudors (2009–2010), Grace Burgessina BBC:n draamasarjassa Peaky Blinders – gangsteriklaani (2013–2019), Mia Formina kauhuelokuvassa Annabelle (2014), Jenny Halseyna seikkailuelokuvassa The Mummy (2017), sekä Madison Mitchellina kauhuelokuvassa Malignant (2021).

Yksityiselämä 
Wallis varttui perheensä maatilalla Portugalissa Cascaisin kunnassa, jonne hänen perheensä muutti Englannista kun hän oli puolitoistavuotias. Hän opiskeli Lissabonissa kansainvälisessä koulussa, ja muutti valmistuttuaan Lontooseen opiskelemaan näyttelemistä.

Wallisin isoeno on irlantilainen näyttelijä Richard Harris ja hänen serkkujaan olevat näyttelijät Jared Harris, Jamie Harris ja ohjaaja Damian Harris. Isänsä puolelta hän on sukua 1900-luvun alun tunnetulle music hall-esiintyjälle Marie Lloydille.

Wallis on seurustellut muun muassa laulaja Chris Martinin (2014-2016) kanssa, jonka yhtyeen Coldplayn kappaleella "Up&Up" hän myös esiintyi, sekä näyttelijä Chris Pinen (2018-2022) kanssa.

Valikoitu filmografia

Elokuva

Televisio

Lähteet

Aiheesta muualla 

Englantilaiset näyttelijät
Vuonna 1984 syntyneet
Elävät henkilöt
Cafasse

Cafasse () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 353 asukasta.

Lähteet

Aiheesta muualla

Torinon metropolikaupungin kunnat
Luettelo Suomen julkishallinnon verkkopalveluista

Tämä on luettelo Suomen julkishallinnon ja joidenkin valtionyhtiöiden, kuten Postin, tarjoamista verkkopalveluista ja -sivustoista.

Luettelot Suomesta
Julkishallinto
Kaarlo Saxman

Karl Wilhelm (Kaarlo Vilho) ”Kalle” Saxman (28. tammikuuta 1867 Jyväskylä − 1. toukokuuta 1918 Urjala) oli suomalainen kansakoulunopettaja, joka oli yksi Väinö Linnan kirjoittaman Täällä Pohjantähden alla -trilogian räätäli Aadolf Halmeen esikuvista. Saxman vastusti Halmeen tavoin aseellista kapinaa, mutta osallistui vastahakoisesti punaisten siviilihallintoon ja teloitettiin sodan loppuvaiheessa. Linna oli kuullut Saxmanista Urjalan punakaartin esikuntaan kuuluneelta muurari Kalle Halmeelta.

Elämä 
Saxman valmistui opettajaksi Sortavalan seminaarista ja työskenteli myöhemmin Urjalassa Honkolan kansakoulussa. Hän lähti äänioikeusliikkeeseen marraskuun 1905 suurlakon jälkeen vaikuttaen aluksi vanhasuomalaisissa. Saxman kuului paikallisten pappien perustamaan porvarilliseen Urjalan kristilliseen työväenyhdistykseen, vaikka häntä luonnehdittiin ateistiksi. Saxman oli myös riidoissa kirkkoherra Nathanael Borgin johtaman kansakoulun johtokunnan kanssa. Oppilaiden vanhemmat valittivat muun muassa kristillisen aamunavauksen laiminlyönnistä.

Saxman kiinnostui pian sosialismista, muttei kuulunut sosiaalidemokraattisiin järjestöihin vielä 1900-luvun ensimmäisellä vuosikymmenellä. Lisäksi hänen välejään Honkolan työväenyhdistykseen kuvattiin huonoiksi. Vuonna 1916 Saxman viimein liittyi työväenyhdistykseen ja seuraavana kesänä hän oli perustamassa Sosialidemorkaattista opettajaliittoa. Punakaartin perustamiskokouksessa Saxman vastusti aseelliseen vallankumoukseen ryhtymistä, mutta sisällissodan käynnistyttyä otti vastaan tehtävät vallankumousoikeuden syyttäjänä ja Urjalan järjestyspäällikkönä välttääkseen joutumasta rintamalle. Hän oli myös punaisten muodostaman kunnanvaltuuston jäsen. 

Sodan loppuvaiheessa toinen punaisten hallinnossa ollut kansakoulunopettaja Abel Pärnänen pakeni Urjalasta, mutta Saxman jäi paikkakunnalle katsoessaan, ettei ollut sekaantunut mihinkään raskauttavaan. Valkoisten saavuttua Saxman kuitenkin ammuttiin vapunpäivänä. Ei ole tiedossa surmattiinko hänet sodan aikaisen toiminnan vuoksi vai olivatko syynä vanhemmat kaunat. Oikeuskansleri Axel Charpentier ei pitänyt tarpeellisena eläkkeen myöntämistä Saxmanin leskelle, koska katsoi että hänet olisi sodan aikaisen toimintansa vuoksi joka tapauksessa tuomittu. Saxmanilta jäi myös kahdeksan lasta. Hänet on haudattu Urjalan hautausmaalle yksityishautaan punaisten joukkohaudan viereen.

Lähteet 

Suomalaiset opettajat
Suomen Sosialidemokraattisen Puolueen jäsenet
Suomen sisällissodan punaiset
Vuonna 1867 syntyneet
Vuonna 1918 kuolleet
Lokasuoja

Lokasuoja on ajoneuvon rengasta ympäröivä roiskeilta suojaava osa. Roiskeläpällä suojausta saa lisää.

Autot
Autoissa lokasuojat voivat olla osana koritakennetta eivätkä erillisinä osina.

Polkupyörät

Suomessa vuodenajat voivat vaikuttaa siihen kuinka haastellista on pitää puitteet siistinä mutta esimerkiksi reppujen pesemistä varten on olemassa isoja pesupusseja. Toisaalta, talvinen keli voi muodostaa renkaan ja lokasuojan väliin kerroksen joka jarruttaa renkaan pyörimistä. Teiden auraus ehkäisee tätä mutta varminta olisi varata riittävästi aikaa liikkumiseen vaikka joutuisi jopa raahaamaan mukanaan pyörää jossa rengas olisi jähmettyneenä tiettyyn asentoon.

Kuvagalleria

Autot
Moottoripyörät
Polkupyörät
Kimi Lumme

Kimi Lumme on suomalainen lapsinäyttelijä, joka on vuonna 2021 tullut tunnetuksi pääroolistaan Oulun kaupunginteatterin Billy Elliot -musikaalissa. Lumme jakaa pääroolin niin ikään oululaisen Aslak Kipinän kanssa.

Lähteet 

Suomalaiset lapsinäyttelijät
Syntymävuosi puuttuu
Elävät henkilöt
Ruoveden Osuuspankki

Ruoveden Osuuspankki aloitti toimintansa 1924 nimellä Kirkonkylän Kyläkassa. Pankin nimi vaihtui 1970 Ruoveden Osuuspankiksi. 1989 Muroleen Osuuspankki fuusioitiin Ruoveden Osuuspankkiin.

2020 Ruoveden, Virtain ja Kihniön osuuspankit yhdistyvät muodostaen Ylä-Pirkanmaan Osuuspankin.

Pankin rooli paikallisena toimijana on merkityksellinen osa koko Ruoveden yrityshistoriaa.

Lähteet 

OP
Ruoveden rakennukset ja rakennelmat
Julija Zdanovska

Julia Zdanovska (4. toukokuuta 2000, Kiova, Ukraina – 8. maaliskuuta 2022, Harkovan rautatieasema, Ukraina) oli ukrainalainen matemaatikko, joka kuoli Venäjän vuoden 2022 hyökkäyksen aikana Ukrainaan.

Elämäkerta 
Julia opiskeli Kiovan kansallisen yliopiston fysiikan ja matematiikan lyseossa  saatuaan kutsun 14-vuotiaana. Hän voitti hopeamitalin 2017 Euroopan naisten matematiikan olympiadissa ja valmistui sitten matematiikan ja tietojenkäsittelytieteen alalta Kiovan kansallisesta yliopistosta.

Hän oli vapaaehtoisena Teach for Ukraine -yrityksessä.

Kuolema 
Zdanovska kuoli Harkovan taistelun aikana tehdyssä pommituksessa. Hän toimi vapaaehtoisena Harkovan rautatieasemalla, jolloin hänestä tuli neljäs vapaaehtoinen, joka on kuollut hyökkäyksen alun jälkeen.

Vastaukset 
International Mathematical Unionin matematiikan alan naisten komitea ja European Society of Women Mathematicians surivat Zdanovskan murhaa. Brasilian matemaattinen yhdistys julkaisi ilmoituksen, kuten myös Saksan matemaattinen yhdistys.  Fieldsin mitalin saanut matemaatikko Terence Tao kirjoitti hänen kuolemastaan.  Massachusetts Institute of Technologyn MATH PRIMES -ohjelman stipendiohjelma nimetään hänen mukaansa, ”Yulia's Dream”.

Zdanovskan äiti kirjoitti Facebookissa avoimen kirjeen surullisena hänen kuolemastaan.

Viitteet 

Vuonna 2022 kuolleet
Ukrainalaiset matemaatikot
Vuonna 2001 syntyneet
Nakkilan työväentalo Koti

Nakkilan työväentalo on Nakkilassa sijaitseva työväentalo. Nakkilan keskustassa keskeisellä paikalla sijaitseva työväentalo on rakennushistoriallisesti, historiallisesti ja maisemallisesti arvokas sekä aatehistoriallisesti merkittävä. Hyvin säilynyt työväentalo on suojeltu.

Historiaa 
Nakkilan työväenyhdistys perustettiin Porin yhdistyksen haaraosastoksi vuonna 1903. Yhdistys liittyi Sosialidemokraattiseen puolueeseen vuonna 1906. Samana vuonna perustettiin myös lukutupa, johon tilattiin lähes parikymmentä sanomalehteä. Nakkilan nuorisoseura, raittiusyhdistys, vapaaehtoinen palokunta ja työväenyhdistys ryhtyivät yhteisen seuratalon rakentamiseen 1905.  Talon valmistuttua yhdistysten erimielisyys johti siihen, että työväenyhdistys jäi talonkäyttäjien ulkopuolelle. Se vuokrasi oman torpan seuraavana vuonna ja järjesti iltamat sekä isommat tapahtumat suomettarelaisten seurahuoneella, josta työväenyhdistys maksoi vuokraa. Joulukuussa 1910 yhdistys haki sanomalehdessä urakoitsijaa työväentalon rakentamiseksi. Uusi, kaksinkertaisesta laudasta rakennettu talo valmistui heinäkuussa 1911. Vuonna 1911 maanomistaja yritti häätää työväenyhdistyksen pois vuokraamaltaan tontilta, kun uusi talo oli vasta valmistumassa. Asiaa käsiteltiin oikeudessa aina vuoteen 1914, jolloin hovioikeus kumosi häätöpäätöksen ja siirsi asian takaisin kihlakunnanoikeudelle.

Työväenyhdistys hankki itselleen uuden talon, kun se vuonna 1916 osti entisen suomettarelaisten seuratalo ”Kodin” 8 500 mk:n hinnasta. Uusi punamullattu talo valmistui vuosien 1919–1920 aikana.

Toimintaa työväentalolla 
Työväentalolla järjestettiin ahkerasti iltamia, ja talon aktiivisia käyttäjiä olivat Nakkilan Työväennäyttämön näyttelijät, joiden esityksiä talolla pidettiin. Talolla harrastettiin myös liikuntaa, erityisesti yleisurheilua ja painia. Yhdistyksen aloitteesta vuonna 1920 perustettiin urheiluseura Nakkilan Wisa ry työväentalon suojissa. Iltamatoiminta jatkui vilkkaana aina 1930-luvulle, mutta sota-aikana toiminta hiljeni ja talolla järjestettiin lähinnä vain pakollisia vuosikokouksia. Toiminta vilkastui uudelleen vuoden 1956 yleislakon jälkeen.

Työväentalolla järjestetään edelleen kokouksia ja juhlia sekä muun muassa näyttelyitä.

Lähteet 

Työväentalot
Nakkila
Kansakunta rähmällään

Kansakunta rähmällään: suomettumisen lyhyt historia on Timo Vihavaisen kirja, jonka julkaisi Otava vuonna 1991. Teoksessa tarkastellaan suomettumista Suomessa 1970-luvulla vallinneen poliittisen ilmapiirin johtoajatuksena, vaikka aikanaan suomettuminen-termi oli Suomessa tulkittu loukkaavaksi ja osoitukseksi käyttäjiensä ymmärryksen puutteesta.

Kirjasta myönnettiin vuonna 1991 P. E. Svinhufvudin muistosäätiön kirjallisuuspalkinto.

Lähteet 

Vuoden 1991 kirjat
Suomalaiset politiikan tietokirjat
Kirjat Suomen historiasta
Givoletto

Givoletto () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 011 asukasta.

Lähteet

Aiheesta muualla

Torinon metropolikaupungin kunnat
LibreOffice Writer

LibreOffice Writer on avoimen lähdekoodin tekstinkäsittelyohjelma, joka on osa LibreOffice-ohjelmistopakettia ja OpenOffice.org Writerin forkki. Writer on Microsoft Wordin ja Corelin WordPerfectin kaltainen tekstinkäsittelyohjelma, jossa on monia samankaltaisia ​​ominaisuuksia ja tiedostomuotojen yhteensopivuus.

LibreOffice Writer on julkaistu Mozilla Public License v2.0 -lisenssillä.

Kuten koko LibreOffice-ohjelmistopakettia, Writeriä voidaan käyttää useilla eri alustoilla, mukaan lukien Linux, FreeBSD, macOS ja Microsoft Windows.

Tuetut tiedostomuodot

Katso myös 
 LibreOffice

Lähteet

Aihheesta muualla 

 Tututustumissivu LibreOffice.org:issa

LibreOffice
Tekstinkäsittelyohjelmat
Seulonnan keskeiset artikkelit
Břeclav

Břeclav on kaupunki Tšekissä Etelä-Määrin läänissä lähellä Itävallan ja Slovakian rajoja. Kaupungin väkiluku oli 24 554 vuonna 2021. Sen pinta-ala on 77,19 neliökilometriä.

Ystävyyskaupungit 
Lähde: 

  Andrychów, Puola
  Brezová pod Bradlom, Slovakia
  Lysá nad Labem, Tšekki
  Nový Bor, Tšekki
  Šentjernej, Slovenia
  Trnava, Slovakia
  Zwentendorf, Itävalta
  Priverno, Italia

Lähteet

Aiheesta muualla 

Tšekin kaupungit
Olga Lagerstam

Olga Lagerstam (os. Sundström, 12. joulukuuta 1875 Pietari – toukokuu 1918 Lahti) oli suomalainen työväenliikkeen vaikuttaja, joka 1910-luvulla toimi aktiivisesti Sosialidemokraattisessa naisliitossa. Sisällissodan aikana Lagerstam työskenteli kansanvaltuuskunnan hallinnossa ja hänet teloitettiin sodan loppuvaiheessa.

Lagerstam työskenteli palvelijattarena Pietarissa, kunnes muutti vuonna 1906 puolisoineen Viipuriin ja sieltä edelleen Helsinkiin vuonna 1908. Pietarissa Lagerstam oli mukana suomenkielisen raittiusseura Alkun toiminnassa ja Suomessa hän vaikutti Sosialidemokraattisen naisliiton ohella muun muassa Suomen Vaatetustyöntekijäin Liitossa. Ompelijan ammattinsa ohella Lagerstam työskenteli myös naisliiton julkaiseman Työläisnaisen avustajana. Kesällä 1917 Lagerstam valittiin Helsingin työväenjärjestöjen eduskunnan jäseneksi ja marraskuun yleislakon alla hänet äänestettiin myös sen hallituksena toimineeseen 25-jäseniseen vallankumouskomiteaan. Sisällissodan käynnistyessä HTE:lle perustettiin toimeenpaneva komitea, jonka naisjäseniksi valittiin Lagerstam ja Fiina Pietikäinen. Hänen vastuulleen määrättiin Helsingissä toimivat määrättiin lasten hoitolaitokset. Huhtikuun alussa Lagerstam nimitettiin myös punaisten muodostamaan kaupunginvaltuustoon. Helsingistä paennut Lagerstam jäi sodan loppuvaiheessa valkoisten vangiksi Lahdessa, jossa hänet professori Juhani Piilosen 1960-luvulla haastatteleman Lagerstamin pojan mukaan teloitettiin. Tauno Tukkisen tietojen mukaan Lagerstam olisi ammuttu Kotkan valtauksen yhteydessä 4.–5. toukokuuta.

Lagerstamin puoliso oli suutari Alexander Teodor Lagerstam (1854–1913), jonka kanssa hän avioitui vuonna 1900. Pariskunnalla oli viisi lasta. Hiedän lapsistaan Olga Lagerstam (myöh. Vuorinen, 1905–1997) ja Paavo Lagerstam (1896–1971) olivat mukana kielletyn SKP:n toiminnassa. 1930-luvulla Olga joutui vankilaan poliittisen toimintansa vuoksi ja Paavo vakoilusta.

Lähteet 

Suomen Sosialidemokraattisen Puolueen poliitikot
Suomen sisällissodan punaiset
Pietarinsuomalaiset
Vuonna 1875 syntyneet
Vuonna 1918 kuolleet
Shehbaz Sharif

Mian Muhammad Shehbaz Sharif (; s. 23. syyskuuta 1951, Lahore) on pakistanilainen poliitikko ja liikemies. Hänet valittiin vuonna 2022 Pakistanin pääministeriksi. Sharif on maan kolminkertaisen pääministerin Nawaz Sharifin nuorempi veli ja tämän jatkajana Muslimiliitto PML-N:n johtaja. Hän nousi opposition keulahahmona pääministeriksi Imram Khanin hallituksen kaaduttua parlamentin luottamusäänestyksessä huhtikuussa 2022.

Nuoruus ja poliittinen ura

Shehbaz syntyi Lahoressa, Punjabissa varakkaaseen kashmirilaiseen Sharifien sukuun yhdeksi kolmesta veljeksestä. Valmistuttuaan paikallisesta yliopistosta hänet valittiin Lahoren kauppakamarin johtoon vuonna 1985. Vuonna 1988 hänet valittiin Punjabin alueparlamenttiin ja vuonna 1990 Pakistanin alahuoneeseen, jossa hän vuonna 1993 nousi opposition johtajaksi. Vuonna 1997 hänestä tuli Punjabin osavaltion kuvernööri, samana vuonna kun hänen vanhempi veljensä Nawaf nousi Pakistanin pääministeriksi. Vuoden 1999 sotilasvallankaappauksen myötä Shehbaz vangittiin ja ajettiin seuraavana vuonna maanpakoon Saudi Arabiaan. Hän palasi sieltä vuonna 2007 jatkamaan poliittista uraansa Punjabissa. Vuonna 2017, kun Nawaf tuomittiin Panaman papereiksi kutsutun  paljastuksen jälkeen varojen kätkennästä Shehbaz nousi PML-N:n johtoon. Myös häntä on syytetty useasti talousrikoksista muun muassa Imran Khanin valtakaudella, muttei koskaan todettu syylliseksi.

Poliittiset näkemykset

Shehbazilla katsotaan olevan hyvät suhteet maan asevoimiin, joilla on perinteisesti ollut sananvaltaa maan ulko- ja turvallisuuspolitiikkaan. Hänet on tunnettu enemmän hallinnollisista saavutuksistaan, kuin pelkkänä poliitikkona, ennen kaikkea suoraviivaisesta "can-do"-asianhoitamisestaan. Shehbazin ja hänen puolueensa katsotaan pitävän hyviä välejä Kiinaan riippumatta siitä, onko puolue hallituksessa vai ei ja Shehbaz itse työskenteli kuvernöörinä Kiinan rahoittamien infrastruktuuriprojektien edistämiseksi. 

Uutena pääministerinä hän piti Pakistanin talouden korjaamista tärkeimpänä asianaan. Afganistanin politiikan odotettiin tuottavan vaikeuksia, sillä häntä tultaisiin ulkomaiden taholta painostamaan vaikuttamaan Taliban-hallinto sen ihmisoikeuspolitiikan parantamiseksi. Naapurimaa Intian suuntaan Sharifit eivät koskaan olleet olleet yhtä riitaisia, kuin edellisen pääministeri Khanin hallinto.

Yksityiselämä

Opiskelujensa jälkeen hän alkoi osallistua perheen liiketoimiin ja vuonna 2022 oli osaomistajana pakistanilaisessa teräsyrityksessä. Sharif on toistamiseen naimisissa ja ensimmäisestä avioliitostaan hänellä on neljä lasta.

Lähteet

Pakistanin pääministerit
Vuonna 1951 syntyneet
Elävät henkilöt
Digital Physical

Digital Physical on  Don Johnson Big Bandin 6. toukokuuta 2022 julkaistu seitsemäs studioalbumi. Digital Physical on musiikillinen jatko-osa yhtyeen edelliselle albumille "Physical Digital". Albumilta on julkaistu singlet Blap Blap sekä Eva & Manu -duon kanssa tehty Girl/Boy. Albumi julkaistiin aluksi vain digitaalisessa muodossa. CD sekä vinyylipainokset ilmestyvät myöhemmin.

Kappaleet

Arvostelut 
 Soundi:

Lähteet 

Vuoden 2022 albumit
Raw (elokuva)

Raw () on vuonna 2016 ensi-iltansa saanut ranskalais-belgialainen kauhudraamaelokuva, jonka on ohjannut ja käsikirjoittanut Julia Ducournau. Sen pääosia esittävät Garance Marillier, Ella Rumpf, Laurent Lucas ja Rabah Nait Oufella.

Elokuvan keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin.

Raw sai maailmanensi-iltansa Cannesin elokuvajuhlilla 2016, missä se voitti Fipresci-palkinnon. Elokuva tuli maailmanlaajuiseen levitykseen vasta vuonna 2017. Se esitettiin myös helsinkiläisellä Night Visions -festivaaleilla 2017. Elokuva sai positiivisen vastaanoton kriitikoilta: sitä kiitettiin ohjauksesta ja käsikirjoituksesta, mutta se aiheutti myös jonkin verran polemiikkia graafisen sisältönsä takia.

Näyttelijät

Lähteet

Aiheesta muualla 
 Virallinen sivusto 
 
 
 

Vuoden 2016 ranskalaiset elokuvat
Ranskalaiset kauhuelokuvat
Ranskalaiset draamaelokuvat
Belgialaiset elokuvat
Elokuvat kannibalismista
Homoseksuaalisuus taiteessa
Seppo Aura

Seppo Aura on ympäristöpsykologi ja tekniikan tohtori, joka on opettanut ympäristöpsykologiaa Tampereen teknillisessä yliopistossa arkkitehtiosastolla. Aura on toiminut myös Tampereen eteläpuiston täydennysrakentamista kritisoivassa Pro Eteläpuisto-liikkeessä.

Teokset

Lähteet
Ploštša Lva Tolstohon metroasema

Ploštša Lva Tolstoho () on yksi Kiovan metron asemista. Se avattiin 19. joulukuuta 1981.
Asema on nimetty kirjailija Leo Tolstoin mukaan.

Galleria

Lähteet

Aiheesta muualla 

Kiovan metro
Of Kingdom and Crown

Of Kingdom and Crown (ØF KINGDØM AND CRØWN) on Machine Headin kymmenes studioalbumi, joka julkaistiin 26. elokuuta 2022. Albumi on yhtyeen ensimmäinen kitaristi Wacław "Vogg" Kiełtykan kanssa, joka liittyi yhtyeeseen vuoden 2019 loppupuolella. Rumpali Matt Alston, joka liittyi samoihin aikoihin, ei kuitenkaan soita levyllä, vaan rumpuja levyllä soittaa mm. Animals as Leadersista tuttu Navene Koperweis sessiomuusikon roolissa. Of Kingdom and Crown on konseptialbumi.  Albumin ensimmäinen single oli ”Choke On The Ashes Of Your Hate”.

Konsepti 
Levyn tarina sijoittuu futuristiseen rikoksien täyttämään joutomaahan, jossa taivas pysyy aina verenpunaisena. Tarinassa on kaksi päähenkilöä, joista molemmat ovat menettäneet tärkeän ihmisen. Päähenkilö numero yksi, Ares, menettää elämänsä rakkauden Amethystin ja lähtee murhanhimoiselle kostoretkelle Amethystin tappaneiden henkilöiden perään. Päähenkilö numero kaksi Eros menettää äitinsä huumeiden yliannostukseen ja ajautuu syöksykierteeseen. Eros lähtee tämän myötä omalle kostoretkelleen ja on yksi Amethystin murhanneista henkilöistä. 

Avausraita "Slaughter the Martyr" kertoo Areksen tarinan. Ares on juuri menettänyt elämänsä rakkauden ja janoaa vain kostoa. 

Levyn teema perustuu löyhästi anime-sarja Attack on Titaniin. Robb Flynn kertoi haastattelussa hänen lastensa alkaneen katsoa paljon eri anime-sarjoja koronapandemian alussa ja innostuneensa myös itsekin Attack on Titan -nimisestä anime-sarjasta. Flynn kertoo saaneensa inspiraatiota sarjassa esiintyneestä teemasta, jossa ihmiset luulevat tekevänsä hyviä asioita ja olevansa hyviä ihmisiä, mutta asiat ovatkin aivan päinvastoin.

Kappaleet

Bonuskappaleet

Kokoonpano 
 Robb Flynn - laulu, kitara
 Waclaw “Vogg” Kieltyka - kitara
 Jared MacEachern - basso
 Matt Alston - rummut

Arvostelut 
 Imperiumi: 8½/10
 Inferno: 
 Kaaoszine: 
 Soundi: 
 V2.fi:

Lähteet 

Vuoden 2022 albumit
Machine Headin albumit
Konseptialbumit
Pia Kuusiniemi

Pia Kuusiniemi on suomalainen maisema-arkkitehti, joka on pitkään vaikuttanut maisema-arkkitehtuurin alalla.  Hän toimii Suomen maisema-arkkitehtiliiton puheenjohtajana ja on Viherympäristöliiton hallituksen jäsen.

Ura

Opinnot ja työpaikka 
Pia Kuusiniemi opiskeli Teknillisessä korkeakoulussa Otaniemessä maisema-arkkitehtuuria ja valmistui vuonna 2003.   Hän perusti LOCI-maisema-arkkitehdit Oy:n vuonna 2008 yhdessä neljän muun maisema-arkkitehdin kanssa. Loci on Suomen suurin maisema-arkkitehtitoimisto, jonka suunnittelukohteita ovat olleet esimerkiksi Puijon Urheilulaakso sekä Vihreistä vihrein -asuinkortteli.

Resurssiviisaus ja paikan henki suunnittelun lähtökohtina 
Pia Kuusiniemi painottaa suunnittelussaan paikan historian ja ominaispiirteiden erityistä tuntemista, jotta jo olemassa olevia elementtejä voidaan hyödyntää suunnittelussa.

Projektit 
Kuusiniemi on ollut mukana seuraavissa projekteissa:

Baanan ympäristösuunnitelma, 2012

Palkinnot 
Vuoden Kivenpyörittäjä-palkinto 2019, Rudus Oy

Lähteet 

Suomalaiset maisema-arkkitehdit
Vuonna 1974 syntyneet
Elävät henkilöt
Vasyl Patšovskyi

Vasyl Patšovskyi (; 12. tammikuuta 1878 Žulytši, Zolotšivin alue, Galitsia – 5. huhtikuuta 1942 Lviv) oli ukrainalainen runoilija, näytelmäkirjailija, lehtikirjoittaja ja opettaja.

Patšovskyi opiskeli lääketiedettä Lvivin ja historiaa Wienin yliopistossa ja suoritti opettajan tutkinnon 1909. Hän opetti Galitsiassa Transkarpatiassa. Hän työskenteli Ukrainan vapautusliiton edustajana internointileirillä Itävallassa 1914–1915, toimitti sotilaille suunnattua sanomalehteä Strilets 1918–1919 palvellessaan Ukrainan Galitsian armeijassa, oli 1920-luvulla viikkolehti Utšhorodin päätoimittaja ja kirjoitti jatkuvasti eri aikakauslehtiin.

Patšovskyi oli Moloda Muzan keskeisiä jäseniä. Hän julkaisi vuonna 1901 lyyrisiä runoja sisältävän esikoiskokoelmansa Rozsypani perly (’Irtohelmiä’). Runot ovat hyvin melodisia ja muistuttavat kansanlauluja. Näytelmät ovat modernistisempia, lyyrisiä allegorioita, ja niissä ilmenee isänmaallista Ukrainan vapauden kaipuuta. Patšovskyin eeppinen runoelma Zoloti vorota (”Kultaiset portit”) muistuttaa näytelmiä. Hän sai neljästä suunnittelemastaan osasta valmiiksi kaksi.

Vuosina 1984 ja 1985 julkaistut koottujen runojen kokoelmat sisältävät ensimmäisessä osassa myös aiemmin julkaisemattomia runoja. Hänen historiaa käsittelevien kirjojensa aiheena on pääasiassa Transkarpatia.

Lähteet

Aiheesta muualla

Ukrainalaiset runoilijat
Ukrainalaiset näytelmäkirjailijat
Vuonna 1878 syntyneet
Vuonna 1942 kuolleet
Elävät henkilöt
Montalto Dora

Montalto Dora () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 371 asukasta.

Lähteet

Aiheesta muualla

Torinon metropolikaupungin kunnat
Tupsuviherkaija

Tupsuviherkaija on töyhtöviherkaijoihin kuuluva papukaija, joka aiemmin luettiin suvun toisen lajin, töyhtöviherkaijan alalajiksi. 

Tupsuviherkaija on keskikokoinen papukaija, jolla on suurimmaksi osaksi vihreä höyhenpuku ja vihertävä töyhtö. Töyhtö muodostuu kuudesta taaksepäin kaartuvasta höyhenestä, jotka ovat lyhyemmät kuin sen sukulaislajilla töyhtöviherkaijalla. Siltä puuttuu kasvoistaan myös töyhtöviherkaijalle ominainen keltainen väri. Linnun alaosa on selkäpuolta kellertävämpi ja sen siipien ja pyrstön yläpinnat ovat siniset.

Kaijat
Azerbaidžanin jalkapalloliitto

Azerbaidžanin jalkapalloliitto () perustettiin vuonna 1992 ja FIFAn ja UEFAn jäseneksi se liittyi 1994.

Se vastaa maan korkeimpien kansallisten sarjojen kuten Azerbaidžanin Valioliigan, Azerbaidžanin 1. divisioonan ja Azerbaidžanin cup järjestämisestä sekä miesten ja naisten maajoukkueiden toiminnasta.

Katso myös 
 Azerbaidžanin jalkapallomaajoukkue
 Azerbaidžanin naisten jalkapallomaajoukkue

Lähteet

Aiheesta muualla 

 Viralliset sivut 

Jalkapalloliitto
Kansalliset jalkapalloliitot
Azerbaidžanilaiset järjestöt
Głogów

Głogów on kaupunki ja oma kuntansa Głogówin piirikunnassa Ala-Sleesian voivodikunnassa Puolassa. Sen väkiluku oli vuoden 2020 lopussa 66 120. Kaupunki on sekä piirikuntansa että viereisen Głogówin maalaiskunnan hallinnon keskus.

Maantiede ja liikenneyhteydet 
Głogówin pinta-ala on 35,4 neliökilometriä, josta maatalousmaan osuus on 23,8 prosenttia ja metsän ja metsämaan osuus 6,5 prosenttia. Kaupunki rajoittuu Głogówin maalaiskunnan lisäksi Jerzmanowan, Kotlan ja Żukowicen kuntiin. Se sijaitsee Pradolina Barucko-Głogowskan (”Baruckin–Głogówin jäätikköjokilaakso”) ja Wzgórza Dalkowskien (”Dalkówin kukkulat”) fyysismaantieteellisillä alueilla. Oderjoki virtaa kaupungin halki.

Głogówin halki kulkevat valtatie 12, voivodikunnan tiet 292 ja 329 sekä rautatielinjat 14 (Łódź Kaliska–Tuplice) ja 273 (Wrocław–Szczecin).

Historia 
Glogoua-niminen puolustuslinnoitus tunnetaan jo 800-luvulta. Se oli erään slaavilaisheimon (puolankielinen nimi Dziadoszanie) keskuspaikka ja tuli sittemmin liitetyksi polaanien maihin. Saksalaiset hyökkäilivät linnoitukseen useasti 1000- ja 1100-luvuilla. Vuonna 1010 saksalaiset joukot tuhosivat linnoituksen ja jälleen vuonna 1017 piirittivät sen. Merkittävämmäksi historiaan on jäänyt linnoituksen vuoden 1109 puolustus saksalaisilta. Vuonna 1157 saksalaiset joukot miehittivät ja polttivat linnoituksen.

Vuonna 1251 Głogówista tuli oman herttuakuntansa pääkaupunki. Sille myönnettiin vuonna 1253 Magdeburgin kaupunginoikeudet. Vuonna 1331 siitä muun Sleesian ohessa tuli osa Böömin läänityksiä. 1500-luvun lopulla kaupungista tuli tärkeä protestanttisuuden keskus. Głogów muutettiin taas linnoitukseksi 1600-luvun puolivälissä ja vierasmaalaiset joukot miehittivät sitä useaan kertaan. Vuonna 1740 sen alue liitettiin Preussiin.

Głogówin linnoitus purettiin vuonna 1902. Saksan vallan alla siitä käytettiin nimeä Glogau. Toisessa maailmansodassa saksalaiset tekivät kaupungista taas linnoituksen ja vuoden 1945 alussa siellä käytiin raskaita taisteluita, joissa tuhoutui 90 prosenttia kaupungin rakennuksista.

Väestö 
Vuoden 2020 joulukuussa Głogówissa asui 66 120 asukasta. Vuoden 2021 lopussa kaupungin väestöstä 51,9 prosenttia oli naisia ja 48,1 prosenttia miehiä. Kaupungin väkiluku on pienentynyt viime vuosikymmeninä; vielä vuonna 1995 se oli 74 235. Alle 18-vuotiaiden osuus piirikunnan väestöstä oli vuoden 2021 lopussa 17,2 prosenttia, työikäisten 57,0 prosenttia ja eläkeikäisten 25,8 prosenttia. Väestön keski-ikä oli 42,8 vuotta. Kaupungin työttömyysaste oli 7,5 prosenttia vuonna 2020. Tuolloin työssäkäyvistä asukkaista 35,7 prosenttia työskenteli teollisuus- tai rakennusalalla, 21,4 prosenttia palvelualalla, 9,8 prosenttia maatalousalalla ja 3,0 prosenttia talousalalla.

Yhteistyökaupungit 
Głogówin kuusi yhteistyökaupunkia:
 Amber Valley, Britannia
 Eisenhüttenstadt, Saksa
 Kamjanets-Podilskyi, Ukraina
 Laholm, Ruotsi
 Langenhagen, Saksa
 Middelburg, Alankomaat
 Riesa, Saksa

Kuvia

Lähteet

Aiheesta muualla 
 
 

Ala-Sleesian voivodikunnan kaupungit
Ala-Sleesian voivodikunnan kunnat
Mame Madior Boye

Mame Madior Boye (s. noin vuonna 1940) on senegalilainen juristi ja poliitikko, joka toimi maansa pääministerinä 2001–2002.

Boye oli tähtiopiskelija Dakarin yliopistossa ja pääsi jatkamaan opinstojaan Pariisiin, missä hän opiskeli sekä taloustiedettä että oikeustiedettä. Hän eteni juristin urallaan korkeimman oikeuden neuvonantajaksi, ja työskenteli samaan aikaan suuren pankin juristina.

Boyen valinta pääministeriksi oli suuri muutos perinteisen miesvaltaisessa, pääosin islaminuskoisessa Senegalissa. Hän oli maansa ensimmäinen naispääministeri, joka jäi julkisuudessa usein karismaattisen presidentti Abdoulaye Waden varjoon. Kun yli tuhat matkustajaa sai surmansa senegalilaisen autolautan kaatuessa, presidentti syytti hallitusta tilanteen huonosta käsittelystä, hajoitti hallituksen ja erotti pääministerin.

Lähteet

Aiheesta muualla 
 La déclaration de Politique Générale du Premier Ministre Mme. Mame Madior BOYE 

Senegalin pääministerit
Elävät henkilöt
Sigbjørn Gjelsvik

Sigbjørn Gjelsvik (s. 30. maaliskuuta 1974 Naustdal) on norjalainen keskustapuolueen poliitikko ja Norjan nykyinen kunta- ja alueministeri Støren hallituksessa huhtikuusta 2022. Hän on istunut suurkäräjillä vuodesta 2017. Hän oli Norjan keskustanuorten puheenjohtaja vuosina 1998–2000 ja vuosina 1999–2004 hän johti Norjan EU:hun liittymistä vastustavaa Nei til EU -liikettä.

Lähteet

Aiheesta muualla
 Sigbjørn Gjelsvik Norjan suurkäräjien verkkosivuilla 

Norjan ministerit
Norjalaisten poliittisten nuorisojärjestöjen puheenjohtajat
Vuonna 1974 syntyneet
Elävät henkilöt
Leuvenin katolinen yliopisto

Leuvenin katolinen yliopisto (; lyhennys KU Leuven) on hollanninkielinen tutkimusyliopisto Belgiassa. Yliopiston pääkampus sijaitsee Leuvenissa. Kaikkiaan sillä on 13 kampusta, jotka löytyvät yhteensä kymmenestä Flanderin alueen kaupungista.

Yliopisto on listattu kansainvälisissä yliopistovertailussa yleensä Belgian arvostetuimpien joukkoon. Esimerkiksi Shanghain yliopistorankingissa 2021 (ARWU) se on sijoittunut maansa tasokkaimpana maailmanlistan sijalle 87. KU Leuven kuuluu Euroopan tutkimusyliopistojen liittoon.

Katso myös
 Louvainin katolinen yliopisto (UC Louvain), ranskankielinen yliopisto

Lähteet

Aiheesta muualla 

Belgian yliopistot
Flanderi
Hanna Heiskanen

Hanna Heiskanen o.s. Pohjola (s. 14. helmikuuta 1974) on suomalainen pesäpalloilija. Heiskanen edusti Superpesiksessä Viinijärven Urhelijoita ja Siilinjärven Pesistä. Heiskanen saavutti yhden SM-pronssin kaudella 1996. Kaudella 2000 hänet valittiin Vuoden lukkariksi. Hän pelasi neljä Itä-Länsi-ottelua vuosina 1997, 1999, 2000 ja 2001. Heiskanen pelasi 185 Superpesiksen runkosarjan ottelua. Näissä hän löi kymmenen kunnaria ja 78 tavallista juoksua, toi 157 juoksua ja keräsi 736 kärkilyöntipistettä. Heiskanen pelasi 26 Superpesiksen ylemmän loppusarjan ottelua. Näissä hän löi yhden kunnarin ja 17 tavallista juoksua, toi 20 juoksua ja keräsi 111 kärkilyöntipistettä.

Lähteet 

Suomalaiset pesäpalloilijat
Vuonna 1974 syntyneet
Elävät henkilöt
Kansallinen Liiga -kausi 2022

Kansallinen Liiga -kausi 2022 on naisten jalkapalloliigan 16. kausi ja kaikkiaan 52. kerta, jolloin jalkapallon naisten Suomen mestaruus ratkaistaan. 

Kauteen lähdettäessä hallitseva mestari oli Kuopion Palloseura ja sarjanousijoita Nurmijärven Jalkapalloseura sekä Oulu Nice Soccer. NJS nousi Kansalliseen Liigaan Tikkurilan Palloseuran luovuttua sarjapaikastaan.

Sarjamuoto 
Kaudella 2022 Kansallisessa Liigassa pelataan aluksi 10 joukkueen kaksinkertainen runkosarja. Kuusi parasta jatkavat Mestaruussarjassa ja neljä viimeistä Haastajasarjassa. Haastajasarjan viimeinen putoaa Naisten Ykköseen kaudeksi 2023 ja toiseksi viimeinen karsii sarjapaikastaan Naisten Ykkösen toiseksi sjoittuneen kanssa.

Joukkueet

Lähteet 

Kansallinen liiga -kaudet
Jalkapallosarjojen kausi 2021–2022/2022
Luettelo myydyimmistä musiikkiartisteista Suomessa

Ohessa luettelo niistä artisteista, joilla on korkein sertifioitu levymyynti Suomessa (ja/tai nimenomaan Musiikkituottajat – IFPI Finlandin tietokannassaan vahvistama myynti ). Luettelot koostuvat IFPI Finlandin sertifioimista tai vahvistamista albumeista ja singleistä (vinyyli, CD, digitaalinen) ja musiikki-DVD:t. [1] [2] [3] [4]

Musiikkituottajat harjoittavat digitaalisten ja fyysisten albumien sekä singlejen ja musiikki-DVD-levyjen myyntiä. Lukuun ottamatta joitain Musiikkituottajien 2000-luvulta antamia sertifioimattomien levyjen myyntilukuja, nämä bestseller-listat perustuvat suurelta osin artistia kohden annettuihin sertifiointeihin, eivätkä ne siksi välttämättä kuvasta näiden artistien saavuttamaa todellista fyysistä ja digitaalista myyntiä — sertifioimattomien levyjen yhdistetty myynti ennen 2000-lukua, sertifioimattomien levyjen myynti 2000-luvulla ja sen jälkeen sekä kaikkien aikojen sertifioitu myynti. Singles Chart -julkaisun 3. lokakuuta 2007 julkaisusta lähtien kappaleiden digitaaliset lataukset on sisällytetty singlejen myyntilukuihin. 

Nämä luettelot eivät sisällä sertifiointeja artistien kappaleista, jotka ovat tehty yhteistyössä muiden artistien kanssa osana toisen artistin kokonaissummaa.

Kaikki musiikilliset kokonaisuudet

Sooloartistit

Yhtyeet

Sooloartistit, Miehet

Sooloartistit, Naiset

Notes
 A When the certified records were released, Morissette had only the Canadian citizenship.

Katso myös 

 Luettelo myydyimmistä musiikkiartisteista
 Lista Suomen myydyimmistä albumeista
 Luettelo Suomen myydyimmistä sinkkuista

Viitteet 

Suomen musiikki
Hetki lyö (vuoden 2022 elokuva)

Hetki lyö () on marraskuussa 2022 ensi-iltansa saanut suomalainen elokuva, jonka on ohjannut ja käsikirjoittanut J-P Valkeapää. 

Espanjaan sijoittuvan rikoskomedian pääosissa ovat Outi Mäenpää, Ilkka Heiskanen, Johannes Holopainen ja Jari Pehkonen.

Vuosikymmenten takainen Miss Suomen toinen perintöprinsessa Marjaleena (Outi Mäenpää) pyörittää Espanjan Aurinkorannikolla baaria poikansa Vilin (Johannes Holopainen) ja hämärähommista eläköityneen apurinsa Mikon (Ilkka Heiskanen) kanssa. Baari on kolmikon vuosikausien rellestyksen tuloksena konkurssin partaalla. Marjaleenan ex-mies Mato on vapautumassa vankilasta pitkän tuomion jälkeen. Madon aikomuksena on vetäytyä aurinkorannikolle nauttimaan ryöstösaaliista uuden rakkaansa kanssa ja ajaa Marjaleena, Mikko ja Vili ulos baarista.

Elokuvan on tuottanut Elokuvayhtiö Komeetta, ja sen levittää Scandinavian Film Distribution.

Arvosteluja 

 Tero Kartastenpää, Helsingin Sanomat: ★★★★ 
 Esa Karell, Film-O-Holic.com: ★ 
 Tuomas Riskala, Katso: ★★★★ 
 Matti Rämö: Suomen Kuvalehti: ★★★★ 
 Niko Ikonen, Episodi: ★★★★ 
 Marko Kilpilampi, Kulttuuritähdet: ★★★★

Lähteet 

Vuoden 2022 suomalaiset elokuvat
Tulevat elokuvat
Mimmi Puolakka

Karoliina Vilhelmiina ”Mimmi” Puolakka (os. Karlsson, s. 31. heinäkuuta 1878) oli suomalainen poliitikko, joka toimi Suomen sosialidemokraattisen naisliiton puheenjohtajana vuosina 1907–1909. Puolakka työskenteli Viipurissa muun muassa palvelijana ja silittäjänä sekä toimi Viipurin Työväen Teatterin puvustonhoitajana. Hän oli myös Viipurin työväenyhdistyksen johtohahmoja.

Mimmi Puolakan puoliso oli muurari August Puolakka (s. 1876), jonka kanssa hän avioitui vuonna 1906.

Lähteet 

Suomen Sosialidemokraattisen Puolueen poliitikot
Vuonna 1878 syntyneet
Kuolinvuosi puuttuu
H’olodnohirsko-Zavodska-linja

H’olodnohirsko-Zavodska (, ) on Harkovan metron ensimmäinen linja. Linjan ensimmäinen vaihe avattiin 23. elokuuta 1975.

Linjalla on 13 asemaa, ja sen pituus on 17,3 kilometriä.

Historia 
Neuvostoliiton ministerineuvosto hyväksyi suunnitelman Harkovan metron ensimmäiseksi vaiheeksi vuonna 1967. Metron rakennustyöt alkoivat heinäkuussa 1968. Linjan ensimmäinen vaihe H’olodna hora – Turboatom avattiin 23. elokuuta 1975. Toinen osa Turboatomilta eteenpäin Industrialnaan avattiin 11. elokuuta 1978. 

Neuvostoliiton hajoamisen jälkeen joillekin asemille on annettu uudet nimet vanhojen, neuvostoaikaisten nimien tilalle:

Asemat 
Linjan asemat lännestä itään ovat:

 H’olodna hora (, )
 Pivdennyi vokzal (, )
 Tsentralnyi rynok (, )
 Maidan Konstytutsiji (, )
 Prospekt Haharina (, )
 Sportyvna (, )
 Zavod imeni Malyševa (, )
 Turboatom (, )
 Palats Sportu (, )
 Armijska (, )
 Imeni O. S. Maselskoho (, )
 Traktornyi zavod (, )
 Industrialna (, )

Lähteet 

Harkovan metro
Oleksijivska-linja

Oleksijivska (, ) on Harkovan metron kolmas linja. Linjan ensimmäinen vaihe avattiin 6. toukokuuta 1995.

Linjalla on yhdeksän asemaa, ja sen pituus on 11,1 kilometriä.

Historia 
Linjan ensimmäinen vaihe Naukova – Metrobudivnykiv avattiin 6. toukokuuta 1995. Laajennusosa Naukovalta eteenpäin 23 Serpnjalle asti avattiin 21. elokuuta 2004. Oleksijivskan asema avattiin 21. joulukuuta 2010 ja Peremhohan asema 19. elokuuta 2016.

Metrobudivnykivin aseman nimi oli vuosina 2000–2016 Metrobudivnykiv imeni H. I. Vaštšenka (, ). Arh’itektora Beketovan aseman nimi oli vuoteen 2016 asti Ploštša Povstannja (, ).

Asemat 
Linjan asemat pohjoisesta etelään ovat:
 Peremoha (, )
 Oleksijivska (, )
 23 Serpnja (, )
 Botanitšnyi sad (, )
 Naukova (, )
 Deržprom (, )
 Arh’itektora Beketova (, )
 Zah’ysnykiv Ukrajiny (, )
 Metrobudivnykiv (, )

Lähteet 

Harkovan metro
Velykyi Burluk

Velykyi Burluk () on Itä-Ukrainassa Harkovan alueen itäosissa, Donetsin Velykyi Burluk -sivuhaaran varrella sijaitseva kaupunkityyppinen taajama. Väkiluvuksi arvioitiin 3 656 (1.1.2021). Vuoden 2001 väestönlaskennassa taajamassa oli 5 007 asukasta, joista enemmistö oli ukrainalaisia. Heinäkuun 2020 aluehallinnolliseen uudistukseen saakka taajama oli Velykyi Burlukin piirin hallintokeskus, mutta piirejä yhdistettäessä siitä tuli osa 133 135 asukkaan (2021) Kupjanskin piiriä.

Velykyi Burlukista on 108 kilometriä aluekeskus Harkovaan. Venäjän Belgorodin alueen rajalle on matkaa maanteitse noin 34 kilometriä. Taajaman itäpuolelta sen ohittaa Belgorodista Kupjanskiin kulkeva rautatie. Velykyi Burlukin taajamassa on linja-autoasema ja kotiseutumuseo.

Amerikkalainen Maxar Technologies -yhtiön kaukokartoitusaineisto kertoi, että Venäjä oli koonnut - osana hyökkäystänsä Ukrainaan - 13 kilometrin mittaisen sotilaskolonnan 8. (11.) huhtikuuta 2022 taajamaa kohti johtavalle tieuralle Valuikin ja Belgorodin alueen rajan välillä.

Lähteet

Harkovan alue
Ukrainan kaupunkityyppiset taajamat
Ali Omar

Ali Omar (s. 1975 Vantaa) on suomalainen enkelisijoittaja, lääkäri ja yrittäjä. Hän vietti lapsuutensa ja nuoruutensa Kainuussa, opiskeli lääkäriksi Oulussa ja asuu ja työskentelee nykyään Helsingissä.

Omar perusti vuonna 2007 Kustaa Pihan kanssa terveydenhuollon palveluyrityksen Med Groupin, jonka toiminta keskittyi aluksi ensihoitoon, mutta laajeni seuraavina vuosina kattamaan yleis- ja hammaslääkäripalvelut sekä kotiin vietävät hoivapalvelut. Kun Med Groupin osake-enemmistö myytiin ruotsalaiselle Adelis-pääomasijoitusyhtiölle vuonna 2014, Ali Omar jatkoi yhtiön varatoimitusjohtajana. Vuodesta 2017 nimellä ONNI markkinoitu Med Group myytiin vuonna 2018 kahdelle eri ostajalle: lääkäri- ja hoivapalvelut siirtyivät Tradekalle ja hammaslääkäriasemat puolestaan Oral-brändin alle Colosseum Dental Groupille.

Jätettyään Med Groupin Omar on keskittynyt startup-sijoitustoimintaan. Omar on suomalaisen bisnesenkeliverkoston Finnish Business Angels Networkin (FiBAN) jäsen ja toimi yhdistyksen hallituksessa 2018-19. FiBAN valitsi Omarin vuoden bisnesenkeliksi 2019.

Enkelisijoittajana Omaria kiinnostavat erityisesti uudet teknologiat ja B2B SaaS. Alkuvuonna 2022 hänen portfoliossaan oli yli 30 startup-yritystä ja 3 exitiä. Omar tunnetaan Suomen startup-ekosysteemissä aktiivisena osallistujana ja sparraajana.

Lähteet

Suomalaiset yrittäjät
Elävät henkilöt
Vuonna 1975 syntyneet
Kramatorskin rautatieasema

Kramatorskin rautatieasema () on rautatieasema Ukrainassa, josta lähtee kaukojunia Kiovaan ja Odessaan.

Asemalle osui OTR-21 Totška -ballistinen ohjus Venäjän-Ukrainan sodassa huhtikuussa 2022, jolloin ainakin 50 ihmistä sai surmansa ja yli 100 loukkaantui. Donetskin alueen kuvernöörin mukaan Venäjä aikoo estää siviilien evakuoinnin.

Lähteet 

Donetskin alue
Ukrainan rautatieliikennepaikat
1860-luvulla rakennetut rautatieliikennepaikat
Killinkosken työväentalo

Killinkosken työväentalo on Virtojen Killinkosken kylässä sijaitseva työväentalo. Talo sijaitsee valtakunnallisesti merkittävässä Killinkosken tehdasyhdyskunnan rakennetussa kulttuuriympäristössä.

Historiaa
Toisveden työväenyhdistys perustettiin Forssan kokouksen innoittamana vuodenvaihteessa 1903—1904. Yhdistyksen yhteyteen perustettiin oma kirjasto, naisjaosto, raittiusseura, puhujaseura, näytelmäkerho, urheilukerho, torvisoittokunta ja Punakaarti (1906). Yhdistys perusti myös oman käsinkirjoitetun sanomalehden. Yhdistys liittyi Sosialidemokraattiseen puolueeseen syyskuussa 1904. jäseniä oli 55 henkeä, joista puolet (27) oli naisia. Yhdistys vaihtoi nimekseen Killinkosken työväenyhdistys vuonna 1914.

Rakennus
Työväentalo valmistui Aittonemeltä vuokratulle tontille vuonna 1908. Tupaantuliaisia vietettiin 19. heinäkuuta 1908. Työväentalon viereen yhdistys rakensi toisen talon, jonka se vuokrasi Virtain Osuuskaupalle. 

Vuosina 1914–1916 työväentalo toimi venäläisten linnoitustyöntekijöiden majoitustilana. Vaasan läänin kuvernöörin määräyksestä työväentalon ovet olivat suljettuina vuosina 1917–1918. Aseita etsiessään suojeluskunta hajotti ja tuhosi talon irtaimistoa. Yhdistys sai talonsa takaisin 15. helmikuuta 1919, kunnosti sen ilkivallan jäljiltä ja aloitti toiminnan uudelleen.

Talo on hirsirunkoinen ja rankorakenteinen. Rakennus vuorattiin laudoilla vuonna 1960. Samalla alkuperäinen pärekatto muutettiin peltikatoksi. Talossa on juhlasali näyttämöineen, ravintola, keittiö, eteinen sekä huoneen ja keittiön asunto.

Nykyinen toiminta
Yhdistyksen oma talon käyttö on vähäistä, mutta muut toimijat käyttävät tiloja, koska talo sijaitsee keskeisellä paikalla kylän keskustassa ja talon sali näyttämöineen on suuri. Talolla on järjestetty juhlia, erilaisia tilaisuuksia ja bingotapahtumia. Talolla harrastavat muun muassa urheiluseura, tanssikerho ja näytelmäpiiri. Kahvila on ajoittain toiminut keskioluen anniskelupaikkana. Työväentaloa on käytetty myös äänestyspaikkana.

Lähteet 

Työväentalot
Virrat
Bona Sforza

Bona Sforza  (1493–1557)  oli italialainen prinsessa, josta tuli Puolan kuningatar.

Bona Sforza syntyi Milanossa Sforzan vaikutusvaltaiseen sukuun. Hänen isänsä oli herttua Gian Galeazzo Sforza ja äitinsä espanjalainen prinsessa Isabella Aragonialainen. Herttuan kuoltua suvussa alkoi valtataistelu, Isabella sai pienen Barin herttuakunnan, jonka hovista tuli kuuluisa renesanssikirjailijoiden ja taiteilijoiden tukikohtana. Bona kasvoi tässä sivistyneessä ympäristössä.

Bona vihittiin 24-vuotiaana Puolan leskeksi jääneen 52-vuotiaan kuninkaan Sigismund I:n kanssa. Ikäerosta huolimatta pariskunnalla oli samanlaiset kiinnostuksen kohteet, kuten Italian renessanssi. Puolisonsa kannustamana Bona toi Puolan hoviin italialaisia kirjailijoita, taidemaalareita, arkkitehtejä ja säveltäjiä. Arkkitehdit suunnittelivat renesanssipalatseja ja uudistivat vanhoja linnoja.

Sigismund ja Bona saivat pojan ja neljä tytärtä
  Isabella (puoliso János Szapolyai, Unkarin kuningas)
 Sigismund II, Puolan kuningas
  Sofia
 Anna Jagellonica, Puolan kuningatar, puoliso Stefan Batory)
 Katariina Jagellonica (puoliso Juhana III, Ruotsin kuningas)

Sigismund I kuoli vuonna 1548, ja heidän poikansa Sigismund II nousi valtaistuimelle. Leskikuningattaren ja nuoren kuninkaan välit kiristyivät, ja Bona palasi Bariin vuonna 1556. Hän perusti sinne renesanssihovin, ja tuki taiteita ja rakennushankkeita. Kaksi vuotta myöhemmin hän kuoli ja tuli haudatuksi Bariin, San Nicolo di Barin katedraaliin.

Lähteet 

Puolalaiset henkilöt
Kuninkaalliset
Vuonna 1493 syntyneet
Vuonna 1557 kuolleet
Christine Lambrecht

Christine Lambrecht (s. 19. kesäkuuta 1965 Mannheim) on saksalainen sosiaalidemokraattinen poliitikko ja Saksan nykyinen puolustusministeri joulukuusta 2021. Puolustusministerinä Lambrecht on rauhan aikana Saksan puolustusvoimien ylipäällikkö.

Merkelin IV hallituksessa Lambrecht toimi perheministerinä sekä oikeus- ja kuluttaja-asioista vastaavana ministerinä. Kansanedustajana Lambrecht oli vuosina 1998–2021.

Lambrecht on koulutukseltaan juristi. Hän on opiskellut Mannheimin yliopistossa ja Mainzin yliopistossa.

Lähteet 

Saksan ministerit
Vuonna 1965 syntyneet
Elävät henkilöt